NHF Region Øst

**Referat fra regionstyremøte nr. 10 2014-16**

Tidspunkt: Tirsdag 21.april 2015

Møtetid: 17.00 – 21.000

Sted: Helsfyr Hotel

Referent: Karin Hansen

|  |  |  |  |  |
| --- | --- | --- | --- | --- |
| **Navn** |  | Tilstede | Forfall | Merknad |
| Odd Granerud | Leder | X |  |  |
| Anne Berit Lund Haube | Nestleder | X |  |  |
| Ingrid Blindheim | Styremedlem | X |  |  |
| Tone Mette Hval Røssel | Styremedlem | X |  |  |
| Mats Kristoffersen | Styremedlem | X |  |  |
| Svein Storjord | Styremedlem | X |  |  |
| Hanne Skogli | Styremedlem | X |  |  |
| Kjersti Arntsen | Varamedlem | X |  |  |
| Kjell Håvard Liane | Varamedlem | X |  |  |
|  |  |  |  |  |
| Magnus Berg | Ansatt repr. | X |  |  |
| Karin Hansen | Daglig leder | X |  |  |

**Saksoversikt:**

**Delegatmøte ble gjennomført kl. 1700 – 1800**

Utdeling av klær, og gjennomgang av div. praktiske ting rundt Håndballtinget i Sandefjord.

**47/14-16: Regnskapet 2014**

**48/14-16: Klubbledermøte**

**49/14-16: Håndballtinget 2015**

**50/14-16: Revidert budsjett for 2015**

**51/14-16: Møte for ISU, SK i Oslo**

**52/14-16: Landsturneringa**

**53/14-16: Sesongreglementet 2015 - 2016**

Info om:

* Markedsarbeid og mulig nettverksbygging
* AKTIV 2015 (24.–26. april Messe i Lillestrøm)

**47/14-16: Regnskapet 2014**

Regnskapet er endelig behandlet av regionstyret pr mail som avtalt etter siste styremøte.

Saken settes opp på styremøte nr 10 for å få dette med i referatet.

**RS vedtak i sak nr. 47:**

Regnskapet ble godkjent som fremlagt med et resultat på pluss kr. 785.180,-. Styret vedtok videre å «tilbakeføre» overskuddet fra 2014 direkte til klubbene ved å

* IKKE utfakturere Regionskontingenten for 2015
* IKKE utfakturere Klubbkontingenten for 2015 (til NHF)

Dette vil være en besparelse pr klubb på kr. 5.500,- og totalt ca kr. 690.000.

**48/14-16: Klubbledermøte 24. mars**

Styret gjennomførte klubbledermøte 24. mars på Helsfyr hotel 24. mars 2015.

38 klubber deltok i tillegg til regionstyret og administrasjonen.

Odd ledet forsamlingen gjennom møtet. Et utvalg av forslagene pluss Gi Gass og Ungdomsprosjektene ble gjennomgått– tilslutt en gjennomgang av strategien 2015 -2017.

Alle delegatene fra RØ ble presentert på møtet.

**RS vedtak i sak nr.48:**

Styret oppfattet at klubbene var enig i de anbefalingene som var gitt ifm forslag til behandling på Håndballtinget.

Det kom ingen nye innspill og RS følger opp delegatene til Håndballtinget med de anbefalingene som styret la frem på klubbledermøtet.

**49/14-16: Håndballtinget 2015**

Det jobbes med å legge frem en konsekvens- og økonomianalyse ifm. Gi Gass prosjektet – denne er ikke ferdig pr. dd. og styret må ta stilling til denne når den foreligger.

Odd/Ingrid hadde en kort gjennomgang på møtet.

Ungdomshåndballen og «byggefinansiering» av «klubbhuset»

ble gjennomgått på møtet (finansieringsmodellen som er vedtatt av FR).

Anne Berit hadde denne gjennomgangen, og RØ gjør en del av aktivitetene allerede i dag samtidig som de øremerkede midlene skal bidra til en felles ny stilling i NHF ifm. dette arbeidet.

Videre tok RS en diskusjon på om det er konkrete forslag ifm Gi Gass som bør fremmes på Håndballtinget – OG evnt ifm Ungdomshåndballen.

Kan det være aktuelt at RØ fremmer egne forslag?

Odd la frem mulige forslag fra RØ:

* Egen ledergruppe
* ETT ledet felles marked/arr/salgsarbeid

Svein la frem et forslag på ordlyd til ekstra forslag på Håndballtinget ifm forslag 7.2.6 overgang.

Mats melder forfall til Håndballtinget så hans ansvarsområder ifm saker til behandling overtas av en annen i RS.

**RS vedtak i sak nr. 49:**

Styret tok orienteringen om Gi Gass prosjektet til etterretning.

RS gjennomgikk den fremlagte økonomiske finansieringsmodellen for «Klubbhuset» og her oppfatter styret at RØ har kontroll på oppgaver og økonomi ift at arbeidsoppgavene i klubbhuset skal implementeres.

RS vedtok å fremme 2 egne ekstra forslag ifm Gi Gass rapportens innhold, Odd har ansvar å skrive forslagene ferdig og formidle disse på Håndballtinget – ut fra innspill på møte.

Svein la frem forslag til ordlyd som ble tiltrådt av styret ifm ekstra innspill i forslag 7.2.6 – overgang.

Svein har ansvar for å skrive forslaget ferdig til tinget.

Mats sine saker overtas av Tone Mette.

**50/14-16: Revidert budsjett for 2015**

RS hadde fått utdelt revidert budsjett 24. mars.

Regionstinget 2014 godkjente et budsjett på kr. -410.174,- for 2015 – det fremlagte reviderte budsjettet er på kr. -347.446,-

Egen oversikt over generelle bakgrunnsfakta for budsjett tallene var også sendt ut i forkant.

**RS vedtak i sak nr. 50:**

RS vedtok det fremlagte reviderte budsjettet for 2015 med et resultat på kr. -347.446.

I tråd med tidligere praksis er det tatt utgangspunkt i en videreføring av tidligere budsjetter og fokus, som igjen er justert for kjente endringer.

Blant annet: 1% økning i påm.avgiftene ift 2014, de samme tilskuddene som i 2014, 3% lønnsøkning.

Og at regionen IKKE utfakturerer regionskontinget eller klubbkontingent for 2015 – til sammen ca kr. 690.000,-

Dette er omtrent likt som overskuddet fra 2014.

**51/14-16: Møte for ISU, SK i Oslo**

OIK har sendt ut invitasjon til møte ang:

Hvor går norsk idrett og behovsplan for idrett

Møtet er på Ekeberg onsdag 6. mai kl. 1730

**RS vedtak i sak nr. 51:**

RS oppnevnte Svein Storjord og Kjersti Arntsen som representanter fra RØ. Administrasjonen melder på til OIK.

RS kom med flere gode innspill som tas med på møtet.

**52/14-16: Landsturneringa**

Akershus forballkrets har blitt oppfordret til å søke denne turneringa i 2018.

Dette gjør at RØ også blir en naturlig del av søknaden da dette gjelder for særidrettene fotball og håndball i fellesskap.

(NHF og NFF)

Region Øst har tidligere arrangert denne turneringa i samarbeid med AFK, i 2008. Den gang var det klubber som fikk den største jobben og ansvaret med selve gjennomføringen.

Denne gangen er det tenkt at fotballkretsen og håndball- regionen står for mer av hovedansvaret, men at vi vil trenge hjelp fra lokale klubber med selve gjennomføringen.

RS må ta stilling til om regionen skal søke og arrangere denne turneringa.

**RS vedtak i sak nr. 52:**

RS vedtok at Region Øst skal være med og søke om å arrangere Landsturneringa for 2018. Hvis det viser seg at det er mer aktuelt et år tidligere eller senere så overlates avgjørelsen på dette til administrasjonen.

**53/14-16: Sesongreglementet**

Styret har allerede vedtatt sesongreglementet for ses. 15/16.

Nå viser det seg at RØ bør gjøre en endring i ordlyden og rettighetene ved disp – dette for å tilpasse oss resten av landet. Og samtidig være i tråd med intensjonen i nasjonal aktivitet.

Karin hadde en gjennomgang på møtet.

**RS vedtak i sak nr. 53:**

Styret vedtok å endre ordlyden i sesongreglementet for sesongen 2015/2016. Endringene er gjort i :

2. Dispensasjoner

pkt 1 og 2 under Aldersdispensasjoner er endret til:

Pkt. 1

-Psykisk handicap

-Fysisk handicap

-Forsinket skolestart tom den sesongen spilleren fyller 19 år.

Laget kan meldes på i det nivået klubben ønsker.

Laget har ikke rett til sluttspillplass, men alle lagets kamper er tellende.

Pkt. 2

Hvis ingen av kriteriene ovenfor er tilstede, ser vi på tilbudet for den enkelte spiller til å spille håndball i sin klubb. Vi ser om spilleren har et tilbud i klassen over.

Lag i klassene 12-18, som får innvilget dispensasjon ift pkt 2, har ikke rett til sluttspillplass, men alle lagets kamper er tellende.